Kemin rajon

Kemin rajon (, karj. i ) om municipaline ühtnik Karjalan Tazovaldkundas, Venälaižes Federacijas.

Administrativine keskuz om Kem'-lidn. Rajonan ristitišton koume nelländest eläb siš.

 Istorii 
Rajonan aluz om pandud vl 1927 Karjalha, elokun 29. päivän VCIK:an käskön mödhe.

Suren Tatanman sodan aigan ei olend Suomenman sodavägid rajonas.

Vspäi 1994 ühtištadihe rajonad Kem'-lidnanke. Vl 2002 rajonan päkäskuz om vahvištadud, nügüd' se om väges äiluguižidenke vajehtusidenke.

 Geografijan andmused 
Kemin rajon om Karjalan Tazovaldkundan pohjoižpäivnouzmaine taho. Pind — 8 029 nellikkilometrad (ühesanz' sija tazovaldkundas 18:späi). Mec otab territorijan kaht videndest (3237 km²), se om kavag'mec tobjimalaz.

Om röunoid Venäman nellänke rajonanke:
 päivnouzmas Arhangel'skan agjan Mererandaliženke rajonanke Vauktan meren kal't;
 suves Karjalan Tazovaldkundan Belomorskan rajonanke;
 päivlaskmas Karjalan Tazovaldkundan Kalevalan rahvahaliženke rajonanke;
 pohjoižes Karjalan Tazovaldkundan Louhin rajonanke.
Vauged meri lainištab rajonan päivnouzmaižid randoid.

Znamasine jogi om Kem' ližajogidenke rajonan suves. Kaikiš suremb järv om Pon'gom lodehes. Kaik om läz 200 järved da enamba 88 joged rajonasПроект программы экономического и социального развития муниципального образования «Кемский муниципальный район» на 2017-2020 годы (Municipaližen «Kemin municipaline rajon»-ühtnikan ekonomižen da socialižen šingotesen program 2017-2020 voziden täht projektas). — Kemin rajonan administracii, 2016 (kemrk.ru). .

Londuseližed varad oma turbaz, sauvondmaterialad (katekivi, sauvondkivi, rugižkivi, ozrikkivi, saved, letked), mec, kala, reskvezi.

 Tobmuz 
Vspäi 2005 rajonan territorii jagase nelläks municipaližeks ühtnikaks: üks' lidnankund da koume küläkundad.

Käskusenandai tobmuz om Rajonan Nevondkund () 16 ühtnijanke, kaikenaigaižita radnikoita. Kaik rahvaz valičeb heid videks vodeks. Järgvaličendad sihe oliba vn 2014 kül'mkun 11. päiväl (koumanz' kucund). Valerii Beläkov radab Rajonan Nevondkundan ezimehen da rajonan pämehen vn 2014 kül'mkun 11. päiväspäi. Rajonan Nevondkundan ezitajad valitas rajonan pämest i rajonan administracijan pämest ičeze valdatusiden strokun lophusai.

Vn 2006 tal'vkuspäiВ Кеми появились глава и бюджет (Pämez' da budžet oma valitud Kemiš). — Petroskoin uzištused 15.12.2006 (stolicaonego.ru).  Jurii Razumeičik om valitud i radab rajonan administracijan pämeheks kontraktan mödhe kahtenden strokun jäl'geten. Kaks' varapämest oma hänele abhu. Kaik ühesa palakundad alištudas rajonan administracijan pämehištole.

 Eläjad 
Vn 2002 Venäman rahvahanlugemižen mödhe rajonan eläjiden lugu oli 5 386 ristitud (20 006 Keminke), vl 2010 — 17 756 ristitud (4 705 Kemita).

Kaik om 19 eländpunktad rajonas (vl 2005), niiden kesken üks' lidn, ühesa külänvuittušt žilod, nell' raudtestancijad-eländpunktad, viž küläd.

Toine sur' eländpunkt om Rabočeostrovsk-žilo (1,9 tuh. rist. vl 2016).

Rahvahad (enamba 0,4 % vn 2002 Venäman rahvahanlugemižen mödhe)Справка об исторических, культурных, демографических и национальных особенностях Кемского района (Tedonandmine Kemin rajonan istorižiš, kul'turižiš, demografižiš da rahvahaližiš eriližusiš). — Karjalan Tazovaldkundan Ohjastuz (gov.karelia.ru) : venälaižed — 82,3 %, karjalaižed — 5,8 %, vaugedvenälaižed — 5,5 %, ukrainalaižed — 2,9 %, suomalaižed — 0,9 %, totarlaižed — 0,4 %, pol'šanmalaižed — 0,4 %, toižed rahvahad — 1,6 %, rahvahuden ozutandata — 0,2 %.

Vl 2002 19 vepsläšt eli rajonas (0,09 % sen ristitištospäi).

 Ižanduz 
Rajonan ižandusen päsarakod oma mecan varhapanend, pumaterialan ümbriradmine, kalankazvatuz, sauvondkiven samine, šebnän tehmine, gidroenergetik (Kemin GES:oiden kaskad), ujund- da raudtetransport, turizm.

 Homaičendad 

 Irdkosketused 
 Kemin rajonan oficialine sait (kemrk.ru). 
 Kemin rajon Karjalan Tazovaldkundan oficialižel gov.karelia.ru-saital.